Imtella' Lulju 6, 2021 - Aġġornata 6 Ta' Lulju, 2021 10:49am Waqt il-partita Ukrajna-Ingilterra tal-Euro 2020 il-partitarji Ingliżi li raw il-logħba fir-Renju Unit xorbu 42 miljun pinta birra. L-industrija tal-alkoħol tar-Renju Unit qalet li skont data li ġabret hu stmat li mat-23 miljun pinta birra ttieħdu fid-djar u 19-il miljun pinta birra oħra ġew ikkunsmati fil-barijiet. Tħabbar, li din hija ċifra rekord ta' konsum tal-birra. Hu stmat li kważi 21 miljun partitarju Ingliż ra l-partita fuq it-televixin. Partitarji, li raw il-logħba fil-barijiet, fil-fan zone uffiċjali tal-Euro 2020 fi Trafalgar Square jew fid-djar tagħhom. Anki għaliex, il-partitarji Ingliżi residenti r-Renju Unit ma setgħux jaraw il-partita f'Ruma peress li l-Gvern Taljan talabhom biex malli jidħlu l-Italja joqogħdu ħamest ijiem kwarantina. Is-Sibt li għadda t-tim Ingliż immexxi minn Gareth Southgate kiseb post fis-semifinali tal-Euro 2020 wara li fl-Istadio Olimpico f'Ruma għeleb lill-Ukrajna bl-iskor ta' 4-0 . B'hekk, l-Ingilterra jmissha tilgħab għada kontra d-Danimarka f'Wembley Stadium.